open-index/open-wikipedia-markdown huggingface dataset:
Jean-Marc Ayrault

**Jean-Marc Ayrault**, (25 de januario 1950 in Maulévrier, Maine-et-Loire, Francia&nbsp;– ) es un politico francese qui esseva le 20me Prime Ministro francese del 5te Republica, vocate per le Presidente del Republica François Hollande. Ille serviva del 15 de maio 2012 al 31 de martio 2014. Postea, de 2016 a 2017, ille serviva como Ministro del Exterior.

Consiliator general de Loire-Atlantique al etate de 26 annos e burgomaestro de Saint-Herblain al etate de 27 annos, ile esseva burgomaestro 
socialista de Nantes de 1989 a 2012, deputato de 1986 a 2012 e presidente del grupo socialista
in le Assemblea National de 1997 a 2012.
Dilma Rousseff

**Dilma Vana Rousseff** (nacite a Belo Horizonte, 14 de decembre 1947) esseva le 36te presidente de Brasil. Illa esseva eligite per le Partito del Travaliatores in le election presidential de 2010, ganiante in le secunde tour con 51,64% del votos. In le election de 2014 illa ganiava con 51,64% del votos. Le 17 de april 2016 le Camera de Deputatos de Brasil autorisava un procedura de destitution, con accusation de corruption. Le 31 de augusto 2016 illa esseva convincite per le Senato de Brasil e removite de officio.
Gitarra basse

Le **gitarra basse**, anque nominate simplemente **basso**, es un instrumento musical del familia de cordaphonos. Le gitarra basse resimila le gitarra electric, ma su collo es plus longe e illo ha sol quatro chordas (que es plus spisse). Illos es accordate al notas E1, A1, D2 e G2. Isto es le mesme accordatura como le contrabasso, e es un octava plus grave que le quatro chordas plus grave del gitarra. Le majoritate de gitarras basse ha trastes como gitarras, ma versiones sin trastes existe.

Leo Fender e George Fullerton disveloppava in 1951 le prime gitarra basse que era fabricate in serie, le Fender Precision Bass. Post 1960, le gitarra basse reimplaciava le contrabasso e deveniva le instrumento basse plus commun de musica popular. Illo es usate in rock, pop, funk, country, reggae, metal, alcun formas de jazz e multe altere generes. Gitarras basse son generalmente instrumentos electric con un corpore solide de ligno. Le sono emittite es debile e require amplificator e altoparlator. Gitarras basse acustic existe etiam.

## Typos
### Basso electric
Le basso electric simile in apparentia e construction al gitarra electric, ma con un corpore de major dimensiones, un mast de major longitude e scala e, normalmente, quatro cordas accordate secundo le accordation standard del contrabasso. Como le gitarra electric, le basso electric necessita connecter se a un amplificator pro emitter sonos.

### Basso acustic
Le basso acustic simile in apparentia e construction al gitarra, ma con un corpore plus voluminose.

## Notation
A fin que de evitar un uso excessive de lineas additional in le notation, le basso electric ―como le contrabasso― sona un octava plus basse que le notas representate. 

## Referentias
Marbella

**Marbella** es un citate e municipalitate in le Sud de Espania, in le provincia de Málaga, in le comunitate autonomus de Andalusia. Ille es parte del region de Costa del Sol.
Venetia

**Venetia** () es un citate del region italian de Veneto situate in le nord-est de Italia. Venetia es le citate capital del region de Veneto e del Provincia de Venetia. Illo es un del citates con le plus population in Veneto.

Le citate ha essite un centro de mercato e financia in le epoca medieval e un del plus ric citates del mundo in le medievo.

Venetia e su laguna ha essite declarate un sito de Patrimonio Mundial del UNESCO in 1987.

Venetia es considerate como un del plus belle citates in le mundo, e su hereditage artistic, historic e cultural e su impacto in le mundo remane grande usque hodie. Le citate ha un impacto major in le musica, architectura, education, cocina, philosophia, scientia e religion de Europa.
 
Venetia contine numerose palatios del Renascentia, academias, jardines, ecclesias, monasterios, museos, galerias e atelieres.
 
Le citate ha essite nominate, con referentia a un studio de 2007, como le plus desiderate destination pro touristas in le mundo.
 
Le citate ha un grande rangia de collectiones de arte, specialmente le Galleria dell'Accademia e le Palatio Ducal (que ha 1.358.186 touristas per anno).
 
Venetia es le ultime preservate citate del Renascentia in le mundo e es considerate per multe gente como le capital del arte de Italia.

## Galeria
Negationismo del sida

On cognosce como **negationismo del sida** o **dissidentia del VIH** un ensemble de hypotheses opposite al consenso scientific circa le VIH (virus de immunodeficientia human) como causante del sida (syndrome de immunodeficientia acquirite).

Iste ensemble de hypotheses es assatis heterogenee:
* alicun inter illos nega le existentia del VIH,
* altere nega le validitate del discoperta de iste virus (realisate per Luc Montagnier e Robert Gallo),
* altere accepta le existentia del VIH ma nega que illo sia le causante del sida (que se attribue a altere factores como le stress oxydative e le nutritionn deficiente).

In 1983, Luc Montagnier, e in 1984 Robert Gallo, exponeva lor travalios initial concernente le sida, le quales constitue le base del consenso scientific super le infermitate. Desde alora surgeva criticas e explicationes alternative. Le prime proveniva de Eleni Papadopulos-Eleopulos, leader del Gruppo de Perth, qui ja habeva proposite un theoria oxydative (con nulle virus) como causa del sida.
Posteriormente, le renominate virologo statunitense Peter Duesberg anque exponeva su criticas.

In nostre dies, le communitate scientific considera probate in maniera concludente que le VIH causa le sida e considera le affirmationes del negationistas como pseudoscientia basate in hypotheses conspirative, sesgos cognitive, rationamentos erronee e tergiversation de datos obsolete.

## Referentias
The Anarchist Cookbook

***The Anarchist Cookbook*** [Libro de cocina del anarchista] es un libro de William Powell, publicate pro la prime vice in 1971 e scribite como un manifesto contra le governamento del Statos Unite e le Guerra de Vietnam. Le libro contine receptas e instructiones pro le fabrication de explosivos de menage, bombas de fumo, drogas recreative, falsification de moneta e dispositivos pro le sabotatge del telecommunicationes, inter altere indicationes.

Posteriormente, Powell se convertiva al anglicanismo, renegava de su ideas anterior e in 2007 ille demanandava que le libro es retirate de circulation. Totevia, le copyright pertine al editor e Powell ha nulle controlo de publication super le obra.

## Referentias

## Ligamines externe
*The Anarchist Cookbook "FAQ" e discarga del *Online Anarchist Cookbook*. 
*Manual de cocina del anarquista  (version in espaniol). Descargasnsn. 
*Righto.com Information super *The Anarchist Cookbook.*
Escamots Autònoms d'Alliberament

Le **Escamots Autònoms d'Alliberament** (Commandos Autonome de Liberation) es un organisation armate clandestin catalan que lucta pro le reunification, le independentia e le socialismo del Paises Catalan. 

Illo surgeva al initio de 1994, pauco depost le autodissolution de Terra Lliure III Assemblea e pauco antea del autodissolution de Terra Lliure IV Assemblea. Su principios se expressa in un llibro de circulation restringite ubi on anima le citatanos catalan a realisar actiones armate pro le liberation national del Paises Catalan, le qual es anque un manual pro le fabrication de artefactos explosive. 

## Actiones armate
* Bomba incendiari contra le INEM (Barcelona, 2 de februaro 1994)
* Artefacto explosive conta le INEM (Sabadell, 5 de februaro 1994)
* Bomba incendiari contra le INEM (Barcelona, 22 de februaro 1994)
* Artefacto explosive contra le tribunales de Sabadell (26 de februaro 1994)
* Cocktail Molotov contra un concessionari Renault (Barberà del Vallès, 8 de junio 1994)
* Libro-bomba contra le advocato Esteban Gómez Rovira (3 de octobre 1994)

## Referentias
Gris

Le **grises** es le typologia de esseres alien intelligente definite con plus frequentia in le contexto del ufologia, del moderne theorias del conspiration e per le testes de supposite sequestros alien. Illos sole esser describite como humanoides de basse talie, svelte, completemente calve e de pelle gris (ab hic su nomine), con le capite grosse, grande oculos amandolate coperte per un membrana nigre, aures minuscule sin pavilion aural e bucca parve disproviste de labios. Lor constitution phyisic ha essite comparate a vices con illo de un essere human adulte con characteristicas infantil. In le classification de supposite racias alien elaborate in le annos 1980 per le ufologo statunitense Brad Steiger, le grises pertine al nominate typo Alpha.

Le psychiatro american John Mack, qui ha investigate le consequentias psychologic e comportamental super patientes qui assecura haber habite experientias de sequestro extraterrestre, affirma que multe ex illes ha narrate incontros proxime con esseres cuje characteristicas physic coincide con le typologia del grises. 

David Jacobs, professor de historia in le Universitate de Temple, affirma que inter le pretense racias alien describite, le typo somatic del grises es le sol que on pote considerar credibile facie al resto.

Totevia, como in le caso del resto de typos extraterrestre definite per le adherentes e defensores del ufologia, il ha nulle prova contrastabile de lor existentia real.

## Referentias
Nicolas Sarkozy

**Nicolas Paul Stéphane Sarközy de Nagy-Bocsa** [], communmente cognoscite como **Nicolas Sarkozy** (28 de januario 1955 in Paris, Francia&nbsp;– ) es un homine de stato francese. De 2007 a 2012 ille esseva le vinti-tertie presidente de Francia, de officio un del duo coprinces de Andorra, e le sexte presidente del Quinte Republica Francese. 

Advocato de formation, ile occupava successivemente le functiones de burgomaestro de Neuilly-sur-Seine, de deputato, de ministro, e de presidente del Consilio General de Hauts-de-Seine.

Durante que ile esseva presidente del *Union pour un mouvement populaire* (UMP), Nicolas Sarkozy ganiava le election presidential de 2007 con 53,06% del voces al secunde tour, difacente le candidata socialista Ségolène Royal. Ile prendeva su functiones de presidente le 16 de maio 2007. Su mandato esseva principalmente marcate per le comenciamento del repercussiones in Francia, del crise economic de 2008, e postea del crise del debita in le zona Euro. Candidato al election presidential de 2012 pro un secundo mandato al capite del stato, ile reuniva 48,36% del voces al secunde tour, e François Hollande le succedeva le 15 de maio 2012.

Depost su partita del presidentia, ille deveniva membro de derecto del Consilio constitutional.
Imitation de Christo

***Imitation de Christo*** (titulo original in latin: *De Imitatione Christi*) es un libro de devotion e ascetica catholic, scribite in forma de conselios breve, cuje scopo es, secundo le texto ipse, "instruir le anima in le perfection christian, in proponer le como modelo Jesus Christo ipse", secundo le schola del *Devotion Moderne*. Illo esseva publicate pro le prime vice in maniera anonyme in 1418, secundo alicun autores, o in 1427, secundo alteres. Al longe del historia, su paternitate ha essite attribuite a diverse scriptores religiose, como Innocentio III, Bonaventura de Bagnoregio, Enric de Kalkar, Joan de Kempis, Walter Hilton, Joan Gerson e Geert Groote, ben que le majoritate de academicos actual coincide in considerar Tomas de Kempis como su autor le plus probabile. Illo es considerate un del libros christian le plus influente depost le Biblia e uno con le major numero de lectores.

## Referentias
El Temps

***El Temps*** es un magazin septimanal de information general editate in Valencia per Edicions del País Valencià ab le anno 1984. Illo ha redactiones in Barcelona, Palma de Mallorca e Valencia. Su editor es le activista e promotor cultural Eliseu Climent.

Pro su trajectoria e rigorositate, le publication ha devenite un referente jornalistic al Paises Catalan, ubi illo ha attingite un grande prestigio. In 2001 illo arribava a un tirage de 25 000 exemplares.

In le medio del decennio de 1990, e sub le impeto de Vicent Partal, illo esseva un del prime medios de communication in catalan con presentia in internet. 

Le 9 de maio 2012 illo annunciava que cessava de vender se in quioskes a causa del crise e passava a distribuir se exclusivemente inter subscriptores. 

## Premios
* 1994: Premio Gabriel Alomar i Villalonga del Premios 31 de Desembre del Obra Cultural Balear.
* 1996: Premio de Honor Lluís Carulla.

## Referentias
Damasco

**Damasco** es le capital de Syria, con un population de 1 834 741 habitantes. 

*Damasco* es situate 31 kilometres al est de le frontiera con Libano.

## Ligamines externe
* Ancient City of Damascus 
* Philip K. Hitt, ''The Imperial Capital'', 1973, Saudi Aramco World  
* Damascus on Virtourist.com
Monato

***Monato*** [Mense] es un magazin independente international en esperanto, con articulos re politica, cultura, scientia e altere themas. Illo esseva fundate in Belgica in 1979, como successor del magazin *Semajno* [Settimana], que publicava solmente un numero, le 1 de septembre 1978. 

In nostre dies illo es distribuite a su subscriptores in 65 paises e ha cinque typos de editiones o versiones: le plus cognoscite ex illos es le edition in papiro, que se distribue anque per posta electronic, ASCII, XHTML e PDF. 

Illo ha circa 100 correspondentes in 45 paises, e illo es un del magazines international le plus recognoscite scribite in esperanto. In illo ha participate importante figuras del cultura esperantophone. Illo ha certe similitude con le stylo, le contento e le apparientia de grande publicationes international como *[[Time Magazine]]* o *[[Newsweek]]*.

## Ligamines externe
* ''Monato'' , pagina official.
Terra Lliure

**Terra Lliure** esseva un organisation armate independentista catalan, de ideologia marxista-leninista, fundate in 1978 con le scopo crear un stato socialista independente al Paises Catalan. Illo abandonava le lucta armate in 1991 e se autodissolveva in maniera official in 1995. Alicun ex su dirigentes e militantes ingressava postea in Esquerra Republicana de Catalunya (ERC) e le prisioneros del organisation sortiva ex le prision depost esser commutate o completar condemna. 

Le majoritate ex su militantes proveniva del Armea Popular Catalan (EPOCA), del Fronte de Liberation Catalan (FAC) e del Partito Socialista de Liberation National (PSAN). Durante su existentia, esseva arrestate plus que 300 personas que le fortias de securitate de Espania ligava con le organisation. 

Terra Lliure effectuava plus que duo-cente actiones armate, matante un persona e ferinte alicunos plus. De plus, quatro militantes del organisation perdeva le vita durante le preparation de operativos armate.

Le tribunales e le fortias de securitate espaniol considerava le gruppo como un banda terrorista.

## Referentias

## Ligamines externe
*  Documental ''Terra Lliure. Punt final''.
*  Documental ''Retorn a la terra lliure'' .
Corsica Nazione

**Corsica Nazione** [Nation Corse] es un movimento politic nationalista corse fundate in 1992 sub le influentia de A Cuncolta Naziunalista, con le union del gruppos Accolta Naziunale Corsa (ANC) e le Verdes corse. Su leader es le advocato Jean-Guy Talamoni.
Micronation

Un **micronation** es un entitate que appella esser un nation o stato independente pro que care del recognoscentia del governamento mundial o organismos international, a differentia del movimentos de parve statos con rar recognoscentia official ma independentes de facto, que si conta con alicun typo de recognoscentia.

Le micronationes se forma per parve gruppos de personas, a vices per un parve famlia. A differentia del paises imaginari e de altere gruppos social (como clanes o sectas), exprime un ferviente desiro al recognoscentia de certe soveranitate supra un territorio fisic.
Judith Levine

**Judith Levine** (n. 1952) es un scriptor statounitense, jornalista, libertario civil e membro fundator del National Writers Union [Union National de Scriptores], un syndicato de scriptores independente, e de No More Nice Girls, un gruppo dedicate a defender le derecto al aborto a transverso le theatro de strata. Illa es membro del junta directive del Centro National pro le Ration e le Justitia e portavoce del Union Nordamerican pro le Libertates Civil de Vermont. 

Illa ha scribite super sexo, identitate de genere, vetulessa, consumismo e cultura in numerose revistas e jornales del Statos Unite, includite *Harper's*, *[[The New York Times]]*, *[[Vogue]]*, *AARP: The Magazine* e *salon.com*. Su columna "Poly Psi", in le revista septimanal de Vermont *Seven Days*, era nominate como le melior columna politic de 2006 per le Association of Alternative Newsmedia. Illa tamben ha scribite columnas pro *New York Woman* e *oxygen.com*.

Illa es cognoscite principalmente pro su libro *[[Harmful to Minors]]* [Non-apte pro minores], ganiator del premio Los Angeles Times Book 2002, in le qual analysa le cambios cultural e politic concernente le sexualitate e su relation con le minores durante le duo ultime seculos in le Statos Unite. Iste travalio era fortemente criticate, specialmente per le conservatores, a causa de su positiones heterodoxe quanto al pedophilia e de su defensa del recognoscentia del minores como esseres sexuate. 

Illa etiam es autor de *My Enemy, My Love: Women, Men, and the Dilemmas of Gender*, ubi analysa le rolos traditional de genero e le relation inter misogynia e feminismo; *Do You Remember Me?: A Father, A Daughter, and a Search for the Self*, un memorial del affliction de su patre a causa del infermitate de Alzheimer e un critica al medicalisation del vetulessa; e *Not Buying It: My Year Without Shopping*, un diario in le qual analysa le movimentos consumista e anticonsumista, traducite a cinque idiomas.

## Referentias


## Ligamines externe
*  JudithLevine.com. Sito official.
La Bullonera

***La Bullonera*** esseva un duo active super toto in le annos 1970 que se distingueva per facer cantos de protesto con versiones de cantos folkloristic popular e alcun lyricas cargate de ironia. Su nomine initial esseva *Vientos del Pueblo*, ma post varie cambios le nucleo formate per Javier Mestre e Eduardo Paz restava como un duo que prendeva le parola aragonese *bullonera* como nomine.

Le 6 de martio 1973, *La Bullonera* participava in le "1me Septimana de Cultura Aragonese" facente un recital de canto in lo que actuava pro le prime vice juncte gruppos e solistas de tote Aragon – ultra *La Bullonera*: Tomàs Bosque, Labordeta, Joaquín Carbonell e *[[Renaixer]]*. Illo esseva le precedente de un phenomeno de altere actiones conjuncte per tote Aragon e un travalio conjuncte plus communitari del cantatores aragonese.

Le 9 de maio 1976 La Bullonera representava Aragon conjunctemente con Labordeta in le "Festival del Populos Iberic".
 
Post su album *Punto*, de 1980 le duo se separava, ben que in occasiones La Bullonera ha retornate pro registrar nove cantos.

## Discographia
* 1976: *La Bullonera*.
* 1977: *La Bullonera 2*.
* 1979: *La Bullonera 3*.
* 1980: *La Bullonera. Punto*.
* 1983: *Del folklore aragonés: homenaje a Arnaudas*.
* 2003: *La Bullonera: Discografía básica*.

## Ligamines externe
*  Video con le canto ''Venimos simplemente a trabajar''
*  Video con le ''Canción de la esperanza unida''
*  Video con le ''Jota de la libertad''
Izaline Calister

**Izaline Calister** (Korsou, 9 de martio 1969) es un cantatrice e compositrice de cantos. Illa viveva in Korsou usque le etate de 18 annos. Al presente illa vive in Groningen (Paises Basse). Su musica contine un mixtura de elementos caribe e jazz. Illa canta in papiamentu.

Durante su juventute, Izaline Calister cantava in le choros Perlitas e Grupo Forsa. In 1995 illa esseva cantatrice de Deco Deco, un banda local in Korsou. Desde iste tempore illa faceva passos con varie bandas. In le anno 1998 illa fundava The Izaline Callister Band. Su prime album, **Soño di un muhé** (2000), esseva multo popular in Korsou.
Siligo

**Siligo** es un burgo in Provincia de Sassari in le insula de Sardinia, Italia. Illo es un village que in 2010 habeva 943 habitantes.
Budd Hopkins

**Budd Hopkins** (Wheeling, Virginia Occidental , SUA, le 15 de junio 1931&nbsp;– Nove York, Nove York, SUA, le 21 de augusto 2011) esseva un pictor, sculptor e investigator distaccate statounitese in le campo del sequestros alien e recercas connexe al phenomeno de objectos volante non identificate (ovni).

## Referentias



## Ligamines externe
*  Intruders Foundation Sito web official de Budd Hopkins.
*  Interview con Budd Hopkins (PBS)
Reconstruction historic

**Reconstruction historic** es un activitate educational in que participantes attempta de recrear, reconstruer e demonstrar alicun aspectos de un evento o periodo historic.
Robert Fisk

**Robert Fisk** es un jornalista britannic. Ille es un reporter qui habita e labora in Oriente Medie pro le jornal *The Independent.* Su columnas son publicate periodicamente in le jornal.

## Bibliographia

* FISK, Robert, *The Point of No Return*
* FISK, Robert, *The Strike Which Broke the British in Ulster*
* FISK, Robert, *In Time of War: Ireland, Ulster and the Price of Neutrality 1939-45*
* FISK, Robert, *Pity the Nation: Lebanon at War*
* FISK, Robert, (2005, 2006). *[[The Great War for Civilisation: The Conquest of the Middle East]]*, Harper Perennial,
The Great War for Civilisation: The Conquest of the Middle East

***The Great War for Civilisation: The Conquest of the Middle East*** (interlingua: ***Le Guerra Grande pro le Civilisation: Le Conquesta del Medie Oriente***) es un libro de non-fiction scribite per jornalista britannic Robert Fisk. Le libro ha plus que 1.200 paginas in su edition anglese. Le crasse libro es un historia sanguinee del Medie Oriente.

## Libro
* Fisk, Robert, (2005, 2006). *The Great War for Civilisation: The Conquest of the Middle East*, Harper Perennial, 

### Traductiones
* Fisk, Robert, (2008). الحرب الكبرى تحت ذريعة الحضارة - الحرب الخاطفة, Sharka Almatabuat Lltavazia wa alnishar (شركة المطبوعات للتوزيع والنشر) (Bejruto),  
* Fisk, Robert, (2006). *La grande guerre pour la civilisation: L’Occident à la conquête du Moyen-Orient*, La Découverte,  
* Fisk, Robert, (2006). *La gran guerra por la civilización: La Conquista de Oriente Proximo*, Imago Mundi,  
* Fisk, Robert, (2007). *A Grande Guerra pela Civilização: A Conquista do Oriente Médio*, Planeta do Brasil,  
* Fisk, Robert, (2007). *Det stora kriget för mänskligheten : kampen om Mellanöstern*, Norstedts Förlag
R. c. Sharpe

Le **Resolution Sharpe** (R. v. Sharpe, [2001] 1 S.C.R. 45, 2001 SCC 2) es un resolution juridic 
adoptate in 2001 per le Tribunal Supreme de Canada que ratifica le dispositiones del Codice Penal Canadan super possession de pornographia infantil como un limitation valide del derecto al libertate de expression.

## Fundamentos
In 2001, le Tribunal Supreme del Canada adoptava un resolution judicial que ratificava le dispositiones del codice penal super possession de pornographia infantil como un limitation valide del derecto al libertate de expression. Le decision se prendeva depost un recurso de inconstitutionalitate interponite per John R. Sharpe, un pedophilo arrestate pro possession de pornographia infantil, que adduceva ante le tribunales que le leges canadese super pornographia infantil viola le derecto al libertate de expression e de pensamento.  

## Notas


## Referentias
Fluvio Biobío

Le **Biobío** (espaniol: Biobío, Bío-Bío o Bío Bío) es un fluvio in Chile. Le longitude de Biobío es 380 km, le area de bassino es  km2. Su plus grande affluentes es le Laja e le Malleco.

Le Biobío esseva longemente le frontiera inter le regno de Chile governate per Espania e le areas del Pehuenches e Mapuche.

## Vide etiam
* Gran Concepción
* Region del Biobío
* Region de la Araucanía

## Referentias


## Bibliographia
* Niemeyer, Hans; Cereceda, Pilar (1983). *Geografía de Chile — Tomo VIII: Hidrografía*. 1º edición, Santiago de Chile: Instituto Geográfico Militar.

## Ligamines externe

* Cuenca del río Biobío
Mustafa Kemal Atatürk

**Mustafa Kemal Atatürk** (1881, Thessaloniki, Grecia - 10 de novembre 1938, Istanbul) era le 1me presidente del Turchia inter 1923 e 1938. In consequentia del reformas institute per Atatürk, Turchia se transformava de un imperio plurinational, unificate solo per un monarcha qui esseva anque le leader religiose del musulmanes, in un republica laic cuje character nationalista, unitari e liberal esseva marcate per le Revolution Francese. Un del reformas le plus notabile de Atatürk es in le dominio linguistic: on ha adoptate le alphabeto latin pro le lingua turc e rejecte multe parolas de origine arabe o perse in favor de neologismos turc o francese.

On memora anque le carriera de Atatürk como militar. Ille esseva responsabile del defensa del patria turc in le Battalia del Dardanellos (1915), e commandava le truppas nationalista que disfaceva le fortias grec e alliate in le Guerra de Liberation (1919-1923).

In ration de su complimentos politic e militar, Atatürk es commemorate hodie como le fundator del Turchia moderne. Su imagine es a vider in tote le botecas e locos de travalio de Turchia; multe placias public son decorate de su statua.
Paidikion

***Paidikion*** es un manuscripto litterari de 570 paginas, de thema pederastic, scribite circa 1917 per Kenneth Searight, creator del lingua auxiliar international sona. Le obra, scribite in anglese, es componite per un collection de pecias erotic in prosa e in verso, includite un autobiographia poetic sexual del autor de 137 paginas, titulate *The Furnace*. In un section titulate *Paidiology*, le autor include un lista de 129 juvenes con le quales ille habeva relationes sexual inter 1897 e 1917, forninte detalios como le nomine, le etate e le racia de cata un, le natura del acto sexual realisate, le data e loco de cata incontro (le manuscripto revela que ille ha habite relationes, ultra in le Regno Unite, in Italia, Egypto e le India), le numero de orgasmos que ille ha habite e altere informationes. Le etate medie del garsones es 15 annos.

Le frontispicio monstra le imagine de un juvene in toga e sandalias, photographate per Vincenzo Galdo. Altere photographias portraita garsones nude sedite in sedes, reclinate super divanes e in pede in posturas suggestive, e illos es clarmente inspirate in Wilhelm von Gloeden e altere artistas specialisate in photographia erotic de adolescentes; in effecto, un del imagines es un photographia prendite per Gloeden. 
 
Le libro nunquam esseva pubblicate e dispareva. In 1966, Toby Hammond, scriptor britannic que publicava un studio de 9 paginas super le manuscripto pro le *[[International Journal of Greek Love]]*, con le titulo "Paidikion: a paiderastic manuscript", declarava haber lo vidite "in un collection private de London, cuje proprietario lo habeva acquirite per un summa considerabile de denero a un papirero que, presumibilemente, habeva pagate medie corona pro illo". On non sape que esseva facite postea con le manuscripto.

## Referentias
Paedo Alert News

***Paedo Alert News*** esseva un revista international in anglese dirigite al pedophilos homosexual, publicate officialmente al Paises Basse inter 1979 e 1985 per le association Spartacus. Con periodicitate approximativemente bimestral, illo contineva actualitates, articulos, essayos, photographia, information super le pedophilia e le infantia e altere contentos de interesse pro le pedophilos. Specialistas como Frits Bernard e Edward Brongersma collaborava frequentemente ibi.

Illo comenciava a publicar se como ***Pan: A Magazine About Boy-Love*** in junio 1979. Depost un minacia legal del editorial londonan PAN Books, que considerava que le revista infringeva le derectos de su nomine commercial, le nomine original esseva cambiate per *Paedo Alert News* (P.A.N.) a partir del numero 13 (octobre 1982).

## Referentias

## Vide etiam
* Pressa pedophilic 

## Ligamines externe
*  PAN: A Magazine About Boy-Love. Archivo de numeros digitalisate.
Gazuyi

**Gazuyi** es un revista de internet redigite per Lenadi Moucina in Francia. 

Le revista esseva fundate in 2011. Le nomine del revista es un notation phonetic in ido del parola francese *gazouillis* que es le canto de aves. Le revista presenta articulos super cultura, linguas, e historia.

## Ligamines externe
*  Le pagina official
Astronomiala Kayereto

**Astronomiala Kayereto** ("Brochure/bulletin Astronomic") es un bulletin illustrate de internet in ido que concerne le astronomia e mythologia. Le lingua usate per le redactor Fernando Tejon del Hispana Ido-societo es generalmente bon e mesmo como le modello pro le elegantia del stilo. *Astronomiala Kayereto* que esseva publicate cata mense desde januario 2003 a april 2007.

## Ligamines externe
* Pagina de internet con ''Astronomiala Kayereto'' .
Selters

**Selters** es un marca de aqua mineral natural, de typo aqua de soda, de fontes in le area de Selters proxime del montanias Taunus in Hesse, Germania.
Le fonte plus famose es in Niederselters, ma Oberselters e le village Selters-Löhnberg etiam ha offerite grande production de aqua mineral.

Le aqua on jam cognosce desde le etate de bronzo e es famose como aqua de soda per su alte concentration de bicarbonato de sodium (NaHCO3), "soda".
Le aqua de Selters etiam ha nivellos elevate de iones de calcium, chlorido, magnesium, sulfato e potassium.
Le aqua emerge naturalmente carbonatate con un contento de 250&nbsp;mg/l de dioxydo de carbon.

Le fontanas esseva cognoscite per le romanos qui los apellava "aqua saltare", secundo alcun fontes. Etiam existe el nomine "saltrissa" (sal emergente) usate in documentos del monasterio de Fulda del anno 772. Un de iste apellationes pote haber resultate in el nomine actual. In le seculo 16 comenciava un fama international con grande exportation. In le anno 1787 on reporta un exportation de plus que un million de bottilias de selters.

Selters ha offerite aqua curative pro banios e pro biber, ma le aqua deveniva popular a comsumer per le mesme sapor. "Aqua de Selters" artificial con aqua de altere fontes con la addition del minerales adecuate ha facite competition ma adjutate in establir le aqua de Selters como un referentia international de "aqua de soda". Inter alteres faceva le svedese Torbern Bergman investigationes super aquas mineral e publicava in 1775 le instructiones pro producer artificialmente aqua mineral carbonatate, *"Afhandling om Bitter-, Selzer-, Spa- och Pyrmonter-Vatten samt deras tillredning genom konst”*. Dunque on ha usate le nomine "aqua de selters" pro aqua de soda in general.

Le nomine e le aqua de Selters esseva le prototypo de "seltzer", un aqua de soda famose in le SUA, ma es usate a vices etiam pro aqua carbonatate que non contine soda.

## Referentias


## Ligamines externe
* http://www.selters.de/ Producente del aqua Selters
Adavane

**Adavane** es un bulletin de internet del Hispana Ido-societo. Illo es publicate cata duo menses. Illo es ben illustrate e le articulos es redigite per membros de Hispana Ido-societo (e per alcun alteres). Le editor es Fernando Tejon.

Illo appare desde le anno 2004 a 2007.

## Lingamines interne
* Pagina de internet con ''Adavane'' .
Lingua e Vita

***Lingua e Vita*** es le magazine official del British Interlingua Society (BIS). Fundate in 1965 como un initiativa de Brian C. Sexton, *Lingua e Vita* es un continuation del organo anterior del BIS, le *[[Circular Letter (Interlingua)|Circular Letter]]*.
Le publication, que comenciava como un bulletin, habeva crescite durante tempore a in un magazine presentante, in addition a novas super interlingua in Britannia e altere paises, revistas de libros e discussiones de themas in le campo de communication international. Le nove titulo reflecteva iste disveloppamentos. Le formato del publication anque cambiava se desde novas e notas a novas, commentario, e articulos super themas linguistic. Como le *Circular Letter*, le nove magazine esseva scribite in anglese e interlingua.

Le interesse in interlingua cresceva, specialmente post un conferentia al nove Parlamento Europee in septembre, 1993. Le BIS comenciava publication de un secunde magazine, *[[Contacto - Super Interlingua|Contacto]],* pro mantener contacto con un publico plus large.

In 1996, F. P. Gopsill deveniva le editor de *Lingua e Vita*. Gopsill ha portate cambios al magazine. Interlingua es nunc su primary lingua. Illo presenta articulos de un large varietate de fontes, con characteristicas regular como humor, quizzes, e un edition de Natal. *Lingua e Vita* incoragia lectores a apprender interlingua e a activemente scriber e parlar le lingua. Le editor recipe multe litteras de lectores, e iste grandemente influentia le contento del magazine.

## Ligamines externe
* Gopsill, F. P., ''100 editiones britannic'', Historia de Interlingua, 2001, revised 2010.
Luke Skywalker

**Luke Skywalker** es un personage fictive in le serie *[[Star Wars]]* qui es le filio de un agricultor, selectate per le maestro Obi Wan Kenobi pro converter se in cavallero mystic (Jedi) pro luctar contra le mal. Un pilota capabile, ille deveni un capite del resistentia republican al sinistre Imperio de Darth Sidious; su action resulta in le destruction del Death Star (un station spatial que es anque un potente arma de destruction massive). Post apprender que le maleficiente maestro Darth Vader es su patre, Luke le converte ex le mal al bon, sed Darth Vader es tragicamente assassinate mox. Luke es le gemino del Princessa Leia.
Obi Wan Kenobi

**Obi-Wan Kenobi** es un personage fictive in le serie Star Wars. In le principio es discipulo (*[[Jedi|Padwan]]*) ad Qui-Gon Jinn cuje assassinator Darth Maul, ille occide. Persuadite ab Qui-Gon Jinn, dubitamente accepta Anakin Skywalker como discipulo. Ille guarda institutos de democratia e republica, luctante Anakin Skywalker discipulo ejus, qui como Darth Vader, occide ille posterior. Ille elige Luke Skywalker ut milite qui deveni "Jedi" et habilita ille escappar sacrificante vita ejus simul luctante Darth Vader.
Pilota

Un **pil<u>o</u>ta** es un persona cargate de navigar un medio de transporto. Le termino deriva de un parola grec medieval pro un timonero.

Un **pilota de aeroplano**, o **aviator**, es un persona competente a pilotar un aeroplano. Isto es le uso le plus familiar del termino hodie. Le assistente de un pilota es denominate un co-pilota. Aviatores famose in le historia include Amelia Earhart, Charles Lindbergh, Italo Balbo, Manfred von Richthofen (le Baron Rubie) e Sabiha Gökçen.

Il ha anque **pilotas de [[nave]]**, qui naviga lor vascellos trans aquas periculose. Le pilotas maritime son experte in le navigation de localitates particular; illes age como consiliatores al capitano, qui remane in commando de su vascello.

## Aviator
Harmful to Minors

***Harmful to Minors: The Perils of Protecting Children From Sex*** ("Non apte pro minores: Le periculos de proteger le infantes del sexo") es un libro del jornalistrice statunitense Judith Levine. Le obra deveniva famose in 2002, depost ganiar le premio Los Angeles Times Book pro interesse actual. 

In le obra, revisate per pares, Judith Levine analysa le cambios cultural e politic concernente le sexualitate e su relation con le minores durante le duo ultime seculos in le Statos Unite. In le obra, le autor demanda le recognoscentia del minores como esseres sexuate e le liberalisation del leges american super aspectos como le etate de consentimento, le possession de pornographia infantil o le accesso del minores al aborto. Illa opina que le information super sexualitate recipite per le juvenes es defficiente in multe paises e critica le education sexual basate super le abstinentia, que considera nocive e periculose. Illa analysa equalmente le timores utilisate pro justificar le censura.

Levine sustene que le societate exaggera le risco del pedophilia e que le adolescentes non pote disveloppar lor sexualitate de maniera plen e secur. Illa revisa le travalios de psychologos, pediatras, advocatos, psychiatros e altere investigatores e conclude que le cifra de pedophilos es de circa 1% super le population general e que 9 super 45 milliones de infantes suffre abusos sexual o son assassinate. Facie a iste datos, Levine opina que le hysteria del societate actual super le pedophilia non es justificate. Le major parte del recerca, que include interviews con adolescentes e adultos, se realisava inter 1996 e initios de 2000. Le statisticas includite esseva actualisate in 2001.

A causa del contento del libro, Levine habeva grande difficultates pro trovar un editor. Finalmente, le Universitate de Minnesota accedeva a publicar le libro. Un vice publicate, le obra provocava reactiones irate in circulos conservator. Pro le theses defendite in le libro, Judith Levine esseva accusate de justificar le pederastia e promotionar le promiscuitate sexual inter  juvenes. Alcun de su detractores exigeva mesmo que le libro esseva retirate del bibliothecas. In 2003 on publicava un edition commercial brochate que includeva un nove epilogo de Levine in le qual illa analysava le responsa del publico a su obra.

## Ligamines externe
* Sito official  (University of Minnesota Press).
* Parents: Hello boys, per Marina Cantacuzino, *The Guardian*, 2002-4-17.

## Referentias


## Vide etiam
* Censura del pedophilia
Santiago de Compostela

**Santiago de Compostela** es le citate capital de Gallecia, Espania. Gratias al sanctuario de Jacobo, filio de Zebedeo, illo es un celebre objectivo de pelegrinage catholic desde le medievo (le nomine *Santiago* proveniente de *Sancte Jacobo*). Le vetule citate es un sito de Patrimonio Mundial del UNESCO.

Santiago de Compostela ha date su nomine a altere citates, como Santiago de Cuba, Santiago de Chile e Santiago de Querétaro (Mexico).
Seychelles

Le **Seychelles** [se-shél(z)] es un stato independente e un archipelago del Oceano Indian, situate al nord e nord-est de Madagascar, al nord de Mauritio, e al est de Tanzania e le Comores. Le clima seychellese es tropical e humide, con 42 insulas de granito e 114 de corallo. Le insulas ha le Indice de Disveloppamento Human le plus elevate in tote Africa. Le productos traditional del Seychelles include cannella, vanilla, copra, cocos e batatas.

Il ha tres linguas official in le Seychelles: le lingua creol a base lexic francese que es le vernacular del archipelago; le francese standard, usate in le pressa, le reclamos e le ecclesias; e le anglese, usate in le administration e le affaires. Circa de 90% del population es de confession catholic.

Le insulas habeva nulle population indigena al ora de lor colonisation; dunque, lor habitantes proveni omnes del immigration. Descendentes de africanos, europeos, indianos e chineses es ben representate in le population, ma le elemento african predomina.

Le Seychelles es un republica presidential, independente desde le 29 de junio 1976. Post un periodo de governamento marxista unipartite (1977-1991), le Seychelles deveni un democratia multipartite con un sector touristic e financiari forte. Le crise economic mundial de 2008 ha gravemente afflicte le economia seychellese.

Le Seychelles es membro del Commonwealth, del Francophonia, del Union African, del ONU e de altere organisationes international.

## Referentias
Cuppa del Mundo de Rugby de 2011

On disputava le **[[Cuppa del Mundo de Rugby|Cuppa del Mundo]] de [[Rugby a 15|Rugby]] de 2011**, le septime edition de iste tornamento, in 13 stadios trans 12 citates neozelandese. Le vinti equipas esseva organisate in quatro gruppos, cuje membros contendeva le unes contra le alteres; le duo melior equipas del quatro gruppos se rencontreva in quartes-de-final, semifinales, un match pro le medalio de bronzo e un match final. Le match final habeva loco le 23 de octobre 2011 in Eden Park, Auckland, e esseva ganiate per le equipa de domicilio, le All Blacks de Nove Zelanda.

Le competition esseva notabile per le grande enthusiasmo del parte del spectatores neozelandese; le debilitation gradual del equipas, particularmente le All Blacks, per injurias; e le magnific performantia de un equipa gallese juvene ma talentose. On ha anque salutate bon performantias per le insularios pacific, notabilemente le tonganos qui disfaceva le franceses (eventual ganiatores del medalio de argento), ben que lor tres equipas esseva omnes eliminate desde le phase de gruppos. De maniera general, le distantia inter le paises del prime e secunde grados (pro ex. Africa del Sud e Canada, respectivemente) ha diminute; per consequentia, le International Rugby Board ha mesmo eliminate le distinction e considera le duo grados como «equipas a alte performantia».

Le octo equipas a graduar al phase de quartes-de final esseva Irlanda e Galles, Anglaterra e Francia, Africa del Sud e Australia, e Nove Zelanda e Argentina. In le semifinales, le Francia disfaceva Galles per un sol puncto; e Nove Zelanda ha ganiate un victoria signal contra Australia. In le finales, Nove Zelanda persequeva un strategia defensive e lente (contra lor habitude ordinari de offensa imaginative e aggressive), e ganiava le victoria per un margine de un puncto contra le Francia. Nove Zelanda deveniva dunque campionos del mundo de rugby pro le secunde vece.

Iste disgratiose victoria satisfaceva le fanaticos neozelandese e creava un elevation psychologic in un pais que sufferiva le effectos de plure disastros tragic (seismo de Christchurch e alterubi, accidentos de minas...). Rugby a 15 es le sport le plus favorite del population neozelandese, e le Cuppa del Mundo de Rugby de 2011 esseva le plus grande evenimento sportive occurite in Nove Zelanda, plus grande que le Cuppa del Mundo de Rugby de 1987, le Jocos del Commonwealth de 1990, le Cuppa del Mundo de Cricket de 1992 e le Cuppa del Americas de 2003. On comptava 133&nbsp;000 visitores a Nove Zelanda de ultra mar. Un total de 1&nbsp;477&nbsp;294 personas assisteva al 48 matches del tornamento.

Le IRB ha designate cinque homines como «jocatores del tornamento»:
*  Jacques Burger
*  Israel Dagg
*  Jerome Kaino
*  Sean O'Brien
*  Jamie Roberts
Hydromel

Le **hydromel** [hi-dro-mél] es un bibita alcoholic producite per le fermentation de melle. Le hydromel pote esser facite con solmente tres ingredientes: melle, aqua e levatura &ndash; ma sovente on adde condimentos, succos, granos, etc. pro producer un sapor particular. On lo bibe fresc, o calde con species como un bibitura de hiberno.

## Historia
Le hydromel esseva le biberage alcoholic le plus popular de un periodo archaic; illo es mentionate in le *[[Rigveda]]* (scriptura sacrate del India del secunde millennio ante le Era Commun) como un dono convenibile al deos. Illo esseva un bibita favorite del vikinges, e figura amplemente in le mythologia nordic. Le hydromel ha continuate a esser traditional in multe paises de Europa Oriental, Europa del Nord, Ethiopia, Britannia etc. In multe paises, altere biberages como le vino e le bira ha eclipsate le hydromel; le production domestic es plus commun que le commercial.

## Characteristicas
Le consistentia e dulcessa de hydromeles son normalmente similabile a illos de vinos blanc dulce o de porto. Su color es aurate; su claritate depende del ingredientes supplementari e del typo precise de melle utilisate. Le contento de alcohol in hydromel pote variar inter 8% e 19%; le medio de 13% es assatis typic.

## Production
Le procedura de production de hydromel, a saper le fermentation, es fundamentalmente le mesme que illo del vino, cidra e bira; on pote contrastar le liquores como rum, eau-de-vie o whisky que son producite per le distillation. Le hydromel «pur» non es carbonatate, ma il ha variantes local que lo son: le *sima* finlandese, le *braggot* anglese (un hybrida de hydromel e bira) o le *chouchenn* breton (un hybrida de hydromel e cidra).

## Consumption
On consume le hydromel con pan (como in le *[[Epopeia de Gilgamesh]]*), con carne (como in le litteratura gallese medieval), con plattos estufate con species (como in Ethiopia), con melones (como in le Europa Oriental) o con panettos frite al sucro (como in Finlandia).
Darth Maul

**Darth Maul** es persona cornute fictiva in fabula series Star Wars (Star Wars Episode I: The Phantom Menace ) sicut un adversario principalis et discipo ad maleficio Darth Sidium, tenebroso maestro Sith. Ille es mandate ut occider regina Amidala et duo Jedies Obi-Wan Kenobi et Qui-Gon Jinn. Occida Qui-Gon Jinn sed se occidite ab Obi-Wan Kenobi.

## Galeria

File:Ray Park at WonderCon 2007 2.JPG|Ray Park que portraita Darth Maul.
MP3

**MPEG Audio Layer III** aut **MPEG-1** aut **MPEG-2 Audio Layer III** plus cognoscite sicut **MP3** es un formate de dato patentate pro sono digital, specialmente le musica qui applica le algorithmo de compression de dato con perdita. Majoria de devisa portabile digitalis musica e computator usa hac modo MP3 ut provide musica.

**MP3** es create per le gruppo *Moving Picture Experts Group* (*MPEG*) in companias *Fraunhofer IIS*, *AT&T-Bell Labs*, *Thomson-Brandt*, *CCETT*, et Universita Hannover, etc.
Congo (disambiguation)

**Congo** pote referer se a:
* Republica Democratic del Congo (cuje capital es Kinshasa; denominate in le passato «Zaire» e «Congo Belge»)
* Republica del Congo (cuje capital es Brazzaville; denominate in le passato «Congo Francese»)
* Fluvio Congo
Nha Trang

**Nha Trang** (Lingua vietnamese: *Nha Trang*) es un citate de circa 103 098 habitantes (per anno 2006) e le capital del provincia de Khanh Hoa, Republica Socialistic de Vietnam. Nha Trang es 1300 km del sud de Hanoi, 450 km del sud de Ho Chi Minh City.  Aeroporto Cam Ranh es se trova 36 km sud de Nha Trang.

Nha Trang - Wikivoyage
Frontispicio (libro)

:*Pro le termino architectural, vide [[Frontispicio (architectura)]].*

Un **frontispicio** es un illustration placiate sur un del paginas de titulo de un libro. Illo pote esser sur un pagina in facie del pagina de titulo, o sur le pagina de titulo mesme, sub le titulo. Sovente realisate in gravure, le frontispicio representa generalmente un scena importante del libro, o le portrait del autor. In le edition ancian, le portrait del autor esseva frequentemente preferite, nam le frontispicio costava car, e le portrait poteva esser reutilisate in plure libros.

Le paginas de titulo illustrate de gravures esseva commun in le passato, particularmente in Biblias e in libros erudite, e multes de iste paginas constitue obras magistral del arte de gravure.
## Galeria
 
Imagine:Galeazzo_sforza_assassination.jpg|Frontispicio de *Lamento del duca Galeazzo Maria* (1476)
Imagine:Witelo, book.gif|Frontispicio del *Vitellonis Thuringopoloni opticæ libri decem* : Archimedes incendia le flotta de Marcello con un speculo ardente (1572)
Imagine:Nicomède frontispice 1660.jpg|Frontispicio del edition de 1660 de *[[Nicomède]]* de Pierre Corneille
Imagine:Diable bénitier frontispice.JPG|Frontispicio del libello *Le Diable dans un bénitier* (1784)
Imagine:Despreaux.jpg|Frontispicio de *Mes passe-temps* per Despréaux (1807)
Imagine:JohannGottfriedSeume fromMeyersGroschenBibliothek.png|Frontispicio del *Œuvres* de Johann Gottfried Seume (verso 1850)
Imagine:Potamogale chaillu.jpg|Frontispicio de *l'Afrique sauvage* de Paul Belloni Du Chaillu (1868)
Imagine:Dingley - bois p001.jpg|Frontispicio de ** de Jérôme e Jean Tharaud (1920)
File:Casanova 1788.jpg|thumb|Giacomo Casanova (1788)
File:Tartuffe Brissart Sauve.jpg|thumb|Frontispicio de Pierre Brissart pro le *Tartuffe ou l'imposteur*, Oeuvres de Monsieur de Molière, 1682, t. V
Caracas

**Caracas** es le capital de Venezuela. Le citate ha 2,8 milliones de habitantes. Illo esseva fundate per le Espanioles in le anno 1567.
Ca Mau

**Ca Mau** (Lingua vietnamese: *Cà Mau*) es un citate de circa 204 895 habitantes (per anno 2006) e le capital del provincia de Ca Mau, Republica Socialistic de Vietnam. Ca Mau es 2050 km del sud de Hanoi, 360 km del sud de Ho Chi Minh City.  Aeroporto Ca Mau es se trova 2 km nord de Ca Mau.